PMIndiaData/PMIndiaSum huggingface dataset:
ভারত্তা চাউখৎ-থৌরাং হেনগৎহন্নবা শেন-থুমগী হিরম, লৈঙাক্কী মওং অমসুং য়াইফ-থৌরাংগী থবকশিং খন্ননবা মীফম অমা প্রধান মন্ত্রীনা পাংথোকখ্রে

হৌজিক লৈরিবা ফিবম অসিদা চাউখৎপা অমসুং নুংঙাইবা হেনগৎহন্নবা শেন-থুম অমসুং লৈঙাক্কী লমদা অহোংবশিং পুরক্নবগী মতাংদা লাল্লোংশিং খন্ননবা মীফম অমা প্রধান মন্ত্রীনা পাংথোকখ্রে। শেল-থুম মন্ত্রীগা লোয়ননা পাংথোকখিবা মীফম অদুদা, এম.এস.এম.ই.শিং অমসুং লৌমীশিং শৌগৎনবা, লিকুইদিতী ফগৎহনবা অমসুং শেন্থং ফংহনবা হেনগৎহন্নবা লাল্লোংশিং প্রধান মন্ত্রীনা খন্নখি। কোবিদ-১৯ লাকপদগী শেন-থুমগী ফিবম মরা চেৎনা থম্নবা লম্বীশিং অমসুং চৈথেংশিংদগী ললোন-ইতিক্কী থবকশিং খোঙজেল য়াংনা হান্নগী ফিবমদা হল্লকপা ঙম্নবা পায়খৎকদবা থবকশিংগী মতাংদসু প্রধান মন্ত্রীনা খন্নখি। কোবিদ-১৯না পীরিবা অৱাবশিং কোকহন্নবা ললোন-ইতিক্কী থবকশিংদা মতেং পাংদুনা থবক ফংবগী খুদোংচাবশিং শেমগৎতুনা শিন্মীশিং অমসুং মীচম মীয়ামগী য়াইফনবা থবক পায়খৎনবগী তঙাইফদবশিং অদু প্রধান মন্ত্রীনা মীফম অদুদা পুথোকখি। মমাংগী অচৌবা অহোংবশিং হেন্না মপাঙ্গল কনখৎহনবা অমসুং কোরপোরেৎকী থবকশিং, শেন্থং ফংহনবা অমসুং ইনফ্রাস্ত্রকচর সেক্তরদা অনৌবা অহোংবশিং পুরক্নবগী তঙাইফদবা অদু প্রধান মন্ত্রীনা থমখি। কোবিদ-১৯না মাংহনখিবা মতম মেনখৎনবা অনৌবা ইনফ্রাস্ত্রকচর প্রোজেক্তশিং থবক হৌনবা অমসুং ইনফ্রাস্ত্রকচর সেক্তরগী থবকশিং য়াংখৎহন্নবা অথুবা থবকশিং পায়খৎনবা প্রধান মন্ত্রীনা তকশিনখি। মতম থিন্থবা তৌদনবা অমসুং থবকশিং ফংহনবা ঙম্নবা নেস্নেল ইনফ্রাস্ত্রকচর পাইপলাইনগী মখাদা পায়খৎলিবা প্রোজেক্তশিং অৱাংবা থাক্তা য়াম্না তোইনা অমুক হন্না য়েংশিনবা মহাক্না পামখি। তোঙান-তোঙানবা মন্ত্রালয়শিংনা পায়খৎলিবা অহোংবা পুরক্নবা থবকশিং মখা চৎথনবা মীফম অদুদা খন্নখি অমসুং শেন থাদবা অমসুং কেপিতেল শেম্বদা লাকপা অপনবশিং লৌথোক্নবা অকক্নবা মতমদা থবক পায়খৎনবা খন্নখি। মীফম অদুদা য়ুমলৈ-কৈরৈ মন্ত্রী, শেল-থুম মন্ত্রী, ভারত সরকারগী সেনিয়র ওফিসিয়েলশিংগা লোয়ননা শেল-থুম মন্ত্রালয়গী সেক্রেতরীশিংনা শরুক য়াখি।
মন্ত্রীমন্দলনা ভারত অমসুং বহরিনগী মরক্তা হকশেলগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বহরিনগী মরক্তা হকশেলগী লমদা তেংবাং পীননবা য়ানা ৱারোল খুৎয়েক পীনবদা অয়াবা পীখ্রে। য়ানা ৱারোল অসিনা কোওপরেসনগী লমশিংদা মখাগী অসি কোন্সিনগনি:- i. পব্লিকেসনশিং অমসুং রিসর্সকী মহৈশিং য়াওনা ইনফোর্মেশন পীথোক পীশিন তৌনবা; ii. সরকারগী ওইবা ওফিসিয়েলশিং, একাদেমিক স্তাফ, স্কোলরশিং, ওজাশিং, খং হৈরবশিং অমসুং মহৈরোইশিংনা ভিজিৎ একচেঞ্জ তৌনবা; iii. ৱার্কশোপশিং অমসুং ত্রেনিং কোর্সশিংদা শরুক য়াবা; iv. প্রাইবেৎ-সেক্তর অমসুং একাদেমিক লেভেল অনিমক্তা হেল্থ অমসুং মেদিকেল রিসর্স এক্তিবিতিশিংদা পুক্নিং থৌগৎপা; অমদি v. নাকল অনিমক্না পুন্না ৱারেপ লৌরবা তেংবাং পীনবগী অতোপ্পা মওং মতৌশিং। তেংবাং পীনবা অসি মখা তানা পাকথোক চাওথোকহন্নবা অমদি য়ানা ৱারোল অসি থবক ওইনা ওন্থোকপদা য়েংশিন্নবা ৱার্কিং গ্রুপ অমা শেম্লগনি।
পি.এম.না লোক কল্যান মার্গতা লৈবা মহাক্কী য়ুমদা নাগালেন্দগী নুপী মহৈরোয়শিংগী দেলিগেসন অমগা উনখ্রে

প্রধান মন্ত্রী শ্রী নরেন্দ্র মোদীনা ঙসি অঙনবদা লোক কল্যান মার্গতা লৈবা মহাক্কী য়ুমদা নাগালেন্দগী নুপী মহৈরোয়শিংগী দেলিগেসন অমগা উনখ্রে। দেলিগেসন অসিনা এক ভারত শ্রেস্থ ভারত ইনিসিএতিবকী শরুক ওইনা দিল্লীদা লাকখি। মহৈরোয়শিংনা প্রধান মন্ত্রীগা উনবা ফংবদা মখোয়না নুংঙাইবা ফোঙদোকখি। চম্না ৱারী-ৱাতাই শাবা অদুদা মখোয়না প্রধান মন্ত্রীগা লোয়ননা মহাক্না অৱাং-নোংপোক্তা থম্লিবা বিজন, নাগালেন্দদা চৎখিবগী মহাক্কী অৱা-নুংঙাই, য়োগগী মরু ওইবা অসিনচিংবা হীরম কয়া মরুম খন্নখি অমসুং মহাক্কী ৱাখল্লোনশিং ফোঙদোকহনখি। ৱারী শাবা অদুদা প্রধান মন্ত্রীনা মহৈরোয়শিংদা দিল্লীদা লৈরিবা লমকোইবগী লমথুংফমশিং অসিদা চৎলুবগী অমসুং য়েংলুবগী অৱা-নুংঙাইগী মতাংদা হংখি। মখোয়না দিল্লীদা লৈরিঙৈদা পি.এম. সংগ্রহালয় অমসুং নেস্নেল ৱার মেমোরিএলদা চৎনবসু মহাক্না হায়খি। দেলিগেসন অসিনা প্রধান মন্ত্রীগা উনবা ফংহল্লিবা অসি নেস্নেল কম্মিসন ওফ ৱুমেন্না শিনখিবনি।
প্রধান মন্ত্রীনা ইমর্জেন্সীগী মায়োক্তা লান্থেংনখিবশিং নিংশিংখ্রে

প্রধান মন্ত্রী, শ্রী নরেন্দ্র মোদীনা, ইমর্জেন্সীগী মায়োক্তা লান্থেংনখিবা অমসুং ভারতকী দেমোক্রেসীবু ঙাক-শেল্লিবা থৌনা ফরবশিংবু নিংশিংখ্রে। ইমর্জেন্সীগী কুমোন্দা পীবা ত্বীত পরিং অমদা, প্রধান মন্ত্রীনা হায়খি। “#DarkDaysOfEmergency অসি কৈদৌনুংদা কাওবা ঙম্লরোই। ১৯৭৫দগীনা ১৯৭৭ ফাওবা ইন্সতিত্যুসনশিংদা মওং অমদা অকায়-অতোই থোকপা থেংনরি। ভারতকী ওইবা দেমোক্রেতীক্কী ইথিল অসি মপাঙ্গল কনখৎবা হোৎনবা য়াবা পুম্বা হোৎন্নবা অমসুং ঐখোয়গী কন্সতিত্যুসনগী মতিক চাবা মমল পীনবা ঐখোয়না ৱাশক্লসি। মসিনি মতৌ করম্না কংগ্রেসনা ঐখোয়গী দেমোক্রেতীক ইথোস্তা চৎনরম্বা অসি। ঐখোয়না ইমর্জেন্সীগী মায়োক্তা লান্থেংনখিবা অমসুং ভারতকী দেমোক্রেসীবু ঙাক-শেল্লিবা থৌনা ফরবশিংবু নিংশিংজরি। #DarkDaysOfEmergency”। https://instagram.com/p/CQhm34OnI3F/?utm_medium=copy_link
লৈবাক অসিদা পি.এম. কেয়রসকী খুত্থাংদা পব্লিক হেলথ ফেসিলিতীদা পি.এস.এ. ওক্সিজেন জেনেরেসন প্লান্ত ৫৫১ লিংখৎলগনি

প্রধান মন্ত্রীনা হোস্পিতালশিংদা ওক্সীজেন ফংবগী চাং হেনগৎহন্নবা হায়রিবা অসিগা মরী লৈননা পি.এম. কেয়র ফন্দনা লৈবাক অসিগী পব্লিক হেল্থ ফেসিলিতীশিংগী মনুংদা মখোয়গী শিজিন্ননবা প্রেসর স্বিং এদজোর্পসন (পি.এস.এ.) মেদিকেল ওক্সীজেন জেনেরেসন প্লান্ত ৫৫১ থম্নবা শেল থাদবগী মপুং ওইবা অয়াবা পি.এম.না প্লান্ত অসি হেক য়ারিবমখৈ অথুবা মতমদা মথৌ তৌনবা হায়রি। মহাক্না হায়খি মদুদি হায়রিবা প্লান্তশিং অসিনা দিস্ত্রীক্তকী থাক্তা মপুং ওইনা ওক্সিজেন ফংহনবগী থবক তৌগনি। হায়রিবা কত্থোক্লবা প্লান্তশিং অসি স্তেতশিং/য়ু.তি.শিং কয়া অমগী দিস্ত্রীক্ত হেদক্বাতরগী শকখঙলবা সরকারগী হোস্পিতালশিংদা লিংখৎলগনি। লৈবগী থবক হেলথ অমসুং ফেমিলী ৱেলফিয়র মন্ত্রালয়গী খুত্থাংদা/থোংদা পাংথোক্কনি। পি.এম. কেয়র ফন্দ অসি লৈবাক অসিদা পব্লিক হেলথ ফেসিলিতীদা অহেনবা প্রেসর স্বিং এদজোর্পসন (পি.এস.এ.) মেদিকেল ওক্সীজেন জেনেরেসন প্লান্ত ১৬২ হাপচিন্নবা চহি অসিগী অঙনবদা লুপা করোর ২০১.৫৮ পীখিবনি। সরকারগী হোস্পিতালদা পি.এস.এ. ওক্সীজেন জেনেরেসন প্লান্ত লিংখৎপগী মরুওইবা পান্দমদি দিস্ত্রীক্ত হেদক্বাতরশিংদা মখা তানা পব্লিক হেলথ সিস্তেমদা মপাঙ্গল কনখৎনবা অমসুং হোস্পিতালশিং অসিদা ওক্সীজেন জেনেরেসনগী খুদোংচাবা শোইদনা পীবা ঙম্নবনি। অসিগুম্বা ওক্সীজেন জেনেরেসনগী খুদোংচাবা লৈবা অসিনা মসিগী হোস্পিতাল অমসুং দিস্ত্রীক্তশিং অসিগী নুমিৎ খুদিংগী ওইবা চংগদবা মেদিকেল ওক্সিজেন ফংহনবা ঙম্লগনি। মখা তারকপদা লিক্বিদ মেদিকেল ওক্সীজেন (এল.এম.ও.) অসিনা “তোপ অপ” অমা ওইনা ওক্সীজেন জেনেরেসন ফংহনবগী মথৌ তৌগনি। অসিগুম্বা সিস্তেম অসিনা দিস্ত্রীক্তশিংগী সরকারগী হোস্পিতালশিংদা ওক্সিজেন ফংদবগী অৱাবা লৈতবা অসি মতম শাংনা লৈরগনি অমসুং কোবিদ-১৯গী অনাবশিং অমসুং অতোপ্পা অসিগুম্বা মতেং অসিগী তঙাইফদবা লৈবা অনাবশিংদা অতৎ অখম লৈতনা ওক্সিজেন মরাং কাইনা ফংহল্লগনি।
প্রধান মন্ত্রীনা নেস্নেল তিচর এৱার্দ ২০১৮ ফংলবশিংগা উন্নদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি লোক কল্যান মার্গতা নেস্নেল তিচর এৱার্দ ২০১৮ ফংলবশিংগা উন্নদুনা ৱারী শানখ্রে। প্রধান মন্ত্রীনা মনা ফংলবশিংবু মখোয়গী থোইদোক হেন্দোকপা থবক্কীদমক থাগৎপা ফোংদোকখি। মহৈরোই খুদিংমক্কী পুন্সিদা অহোংবা পুরক্নবা মখা তানা কন্না হোৎননবা মহাক্না মখোয়দা তকশিনখি। ৱারী শানখিবা অদুগী মনুংদা প্রধান মন্ত্রীনা তিচিং এদ অমা ওইনা তেক্নোলোজী শিজিন্নবগী মরুওইবা অদুগী মতাংদা প্রধান মন্ত্রীনা ঙাংখি। নুমিৎ খুদিংগী থেংনরিবা তোঙান তোঙানবা সমস্যাশিংগী ৱারোইশিন পুথোকপদা মহৈরোইশিংবু পুক্নিং থৌগৎনবা মহাক্না ওজাশিংদা খঙহনখি। অঙাং খুদিংদা তাঞ্জা অমমম পীনবা মহাক্না মনা ফংলবশিংদা তকশিনখি। প্রধান মন্ত্রীনা মহৈরোইশিংগী মরক্তা ক্রিয়েতিবিতী হেঙ্গৎহনবগী দরকার ওইবা অদুদা অকনবা ৱাফম থমখি। ক্রিয়েতিবিতীদা পুক্নিং থৌগৎপনা অঙাংশিংবু মশা মথন্তা হোৎননিংবা ফাওহল্লগনি হায়না মহাক্না ফোংদোকখি। হিরম কয়াগী মতাংদা মহৈরোইশিংগী বিদ্যা অদু খঙবা দরকার ওই হায়না মহাক্না মখা তাখি। প্রধান মন্ত্রীগা ৱারী শানরদুনা স্কুলশিংদা পোজিতিব ওইবা অহোংবা পুরকপদা মখোয়না তৌরিবা থবকশিং অদু মনা ফংলবশিং অদুনা লীদুনা তাহনখি। মতৌ করম্না অতল তিংকরিং লেবশিংনা মহৈরোইশিংবু ইনোভেৎ তৌবা অমসুং তেক্নোলোজী শিজিন্নবা ঙমহনবগে হায়বসু মখোয়না ফোংদোকখি। হ্যুমেন রিসোর্স দিবেলপমেন্তকী কেন্দ্র মন্ত্রী, শ্রী রামেশ পোখ্রিয়াল অমসুং হ্যুমেন রিসোর্স দিবেলপমেন্তকী কেন্দ্রগী রাজ্য মন্ত্রী, শ্রী সঞ্জয় শামরাও ধোত্রেসু থৌরম অদুদা শরুক য়াখি।
কেন্দ্রগী মন্ত্রী-মন্দলনা গোৱাগী গ্রীন্দফিল্দ ইন্তর্নেস্নেল এয়রপোর্ত মোপাবু হান্নগী ঙাকশেল মন্ত্রী অমদি গোৱাগী মুখ্য মন্ত্রী মরিরক ওইরমখিবা লৈখিদ্রবা শ্রী মনোহর পর্রিকরবু ইকাই খুম্নবা ওইনা ‘মনোহর ইন্তর্নেস্নেল এয়রপোর্ত – মোপা, গোৱা’ হায়না মমিং থোন্নবগীদমক এক্স-পোস্ত ফেক্তো অয়াবা পীখ্রে

ইকাই খুম্নরবা প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা গোৱাগী গ্রীন্দফিল্দ ইন্তর্নেস্নেল এয়রপোর্ত মোপাবু হান্নগী ঙাকশেল মন্ত্রী অমদি গোৱাগী মুখ্য মন্ত্রী মরিরক ওইরমখিবা লৈখিদ্রবা শ্রী মনোহর পর্রিকরবু ইকাই খুম্নবা ওইনা ‘মনোহর ইন্তর্নেস্নেল এয়রপোর্ত – মোপা, গোৱা’ হায়না মমিং থোন্নবগীদমক এক্স-পোস্ত ফেক্তো অয়াবা পীখ্রে। গোৱাগী মীয়ামগী অনীংবা অপাম্বশিং থুংহন্নবা গোৱাগী ইকাই খুম্নরবা মুখ্য মন্ত্রীনা গোৱাগী গ্রীন্দফিল্দ ইন্তর্নেস্নেল এয়রপোর্ত মোপাবু ‘মনোহর ইন্তর্নেস্নেল এয়রপোর্ত – মোপা, গোৱা’ হায়না মমিং থোন্নবা গোৱা সরকারগী মন্ত্রী-মন্দলগী অমত্তা ওইনা য়েৎনবা লৈতনা লৌখিবা ৱারেপ অদু পুখৎখি। গোৱাগী মোপাদা লৈবা গ্রীন্দফিল্দ এয়রপোর্ত অসি দিসেম্বর ২০২২দা ইকাই খুম্নরবা প্রধান মন্ত্রীনা শঙ্গাখি। এয়রপোর্ত অসি হান্নগী মুখ্য মন্ত্রী অমসুং ভারত সরকারগী ঙাকশেল মন্ত্রী ওইরমখিবা লৈখিদ্রবা দা. মনোহর পর্রিকরনা মোদর্ন গোৱা শেমগৎপদা শরুক তমখিবা অদুবু শকখঙবা ওইনা মহাক্কী মমিং লৌদুনা থোনখি।
প্রধান মন্ত্রীনা হিমাচল প্রদেশকী মীয়াম্বু মখোয়গী স্তেতহুদ নুমীৎনা লাকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা হিমাচল প্রদেশকী মীয়াম্বু মখোয়গী স্তেতহুদ নুমীৎনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “স্তেতহুদ নুমীৎনা লাকপদা হিমাচল প্রদেশকী মীয়ামদা য়াইফা পাওজেল পীজরি। রাজ্য অসি, মহৌশাগী ফজবা অমসুং মতিক মথৌনা লৈবা লমদম অসি লাক্কদৌরিবা চহীশিংদা হেন্না চাউখৎপা ওইরসনু। রাজ্য অসিগী মীয়ামশিং অসি নুংঙাই য়াইফবা অমসুং হকচাং ফনা লৈবা ওইরসনু হায়না ঐহাক্না থৌনীজরি।”
প্রধান মন্ত্রীনা রানি লক্ষমিবাইগী জয়ন্তীদা মহাকপু নিংশিংখ্রে

প্রধান মন্ত্রী, শ্রী নরেন্দ্র মোদীনা রানি লক্ষমিবাইগী জয়ন্তীদা মহাকপু নিংশিংখ্রে। শ্রী মোদীনা মহাক্কী থৌনা অমসুং ঐখোয়গী লৈবাক্কীদমক্তা পাংলম্বা মশক থোকপা তেংবাংশিইংবু কৈদৌনুংদা কাওররোই হায়খ্রে। প্রধান মন্ত্রীনা অসুম্না ত্বীত তৌখি: “রানি লক্ষমিবাইগী জয়ন্তীদা মহাকপু নিংশিংলি। মহাক্কী থৌনা অমসুং ঐখোয়গী লৈবাক্কীদমক্তা পাংলম্বা মশক থোকপা তেংবাংশিইংবু কৈদৌনুংদা কাওররোই। মহাক্না লোইলম লৈঙাক্কী মাইয়োক্তা লেংদনা লেপখিবনা মীয়ামদা ইথিল পীরি। মমাংগী চহিগী ঙসিগী নুমিত্তা ঐহাক্না ঝান্সীদা চৎলুবগী শক্তম খরা মীয়ামদা থমজরি”।
মলেসিয়াগী হান্নগী কেবিনেৎ মন্ত্রী তুন দোক্তর এস. সামী ভেল্লুনা লৈখিদবদা পি.এম.না অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা মলেসিয়াগী হান্নগী কেবিনেৎ মন্ত্রী অমসুং মলেসিয়াদগী প্রবাসি ভারতিয় সম্মান ফংবা অহানবা মীশক তুন দোক্তর এস. সামী ভেল্লুনা লৈখিদবদা থম্মোয় শোক্না অৱাবা ফোঙদোকখ্রে‍। ত্বীত অমদা প্রধান মন্ত্রীনা ফোঙদোকখি; “মলেসিয়াগী হান্নগী কেবিনেৎ মন্ত্রী অমসুং মলেসিয়াদগী প্রবাসি ভারতিয় সম্মান ফংখিবা অহানবা মীশক তুন দোক্তর এস. সামী ভেল্লুনা লৈখিদবদা নুংঙাইহনদ্রে‍। মহাক্কী ইমুং মনুংদা থম্মোয় শোক্না অৱাবা ফোঙদোকচরি‍। ওম শান্তি‍।”
প্রধান মন্ত্রীনা বাবু জগজীৱন রামবু মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা বাবু জগজীৱন রামবু মহাক্কী মপোক নুমিৎতা ইকাই খুম্নবা উৎখ্রে। ত্বিৎ অমদা প্রধান মন্ত্রীনা হায়, "নীংতম লান্মী অমসুং খুন্নাইদা ৱায়েল পুরক্নবা পাম্না হোৎনজরম্বা মীওই অমা ওইরিবা বাবু জগজীৱন রামবু মহাক্কী মপোক নুমিৎতা চম্না ইকাই খুম্নবা উৎচরি। মক্নানা হোৎনরমখিবশিং অসিনা খুন্নাইগী শোত্থরবা অমসুং কান্নবা ফংদ্রবা কাংলুপশিংবু চাউখৎহন্নবা হোৎনবদা ইথিল পীনবগী হৌরকফম অমা ওইহৌরগনি।"
প্রধান মন্ত্রী অমসুং ইজরেলগী প্রধান মন্ত্রী হিজ এক্সিলেন্সী বেঞ্জামিন নেতন্যহু অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা তেলিফোন্দা ইজরেলগী প্রধান মন্ত্রী বেঞ্জামিন নেতন্যহুগা ৱারী শানখ্রে। প্রধান মন্ত্রী নেতন্যহুনা হন্দক ওফিস পায়বা হৌখিবদা মহাক্কী মাইকৈদগী থাগৎপা ফোংদোকখি অমসুং প্রধান মন্ত্রী নেতন্যহুগী লুচিংবা অমসুং লমজিং মখাদা ভারত-ইজরেলগী মরূপ-মপাং ওইবা মরী মখা তানা চাউৎলক্কনি হায়বগী থাজবা ফোংদোকখি। তিকা, লায়েংবা অমসুং লাইওং খঙদোকপগী লমদা রিছর্স অমসুং দিবেলপমেন্তগী থবকশিং য়াউনা কোবিদ-১৯ লাইচৎকী মতাংদা ভারত অমসুং ইজরেল মতেং পীনবা হেনগৎহন্নবা লুচিংবা অনিনা খন্নখি। হৌজিক লৈবাক অনিগী মরক্তা অখঙ-অহৈশিং পীথোক-পীশিন তৌনরিবা অসি মখা চৎথবা হায়না মখোয়না য়ানখি অমসুং অসিগুম্বা মতেং পাংনবা অসিদগী ফংলকপা কান্নবশিং পাক-শান্না মীওইবা খুন্নাইগী য়াইফনবদা শিজিন্নবা হায়না য়ানখি। নাকল অনিগী ওইবা মরুওইবা অতোপ্পা ৱাফমশিং লুচিংবশিংনা অমুক হন্না য়েংশিনখি অমসুং কোবিদ মতুংগী মালেমদা হিরম কয়াদা নাকল অনিমক কান্নগদবা থবকশিং পায়খৎপা হায়না য়ানখি। হকশেলগী তেক্নোলোজী, লৌউ-শিংউগী অনৌবা থবক, ঙাকশেনগী মতেং পাংনবা অমসুং ইনফোর্মেসন তেক্নোলোজীগুম্বা হিরমশিংদা হান্নদগী ভারত-ইজরেল মতেং পাংনদুনা লাকপা অদু মখা তানা পাকথোক চাউথোক্নবা লৈরিবা খুদোংচাবশিং মখোয়না য়েংশিনখি। নৌনা থেংনরক্লিবা খুদোংচাবশিং অমসুং মালেমগী হোংলক্লিবা ফিবম অসিদা মায়োক্নরিবা অৱাবশিংগী মতাংদা য়েংশিন্নবা অমসুং ৱা খন্ননবা চাং নাইনা পাউ ফাওনবা হায়না লুচিংবা অনিমক্না য়ানখি।
ভেতেরান তেলুগু এক্তর শ্রী কাইকালা সত্যনারায়ন লৈখিদবদা প্রধান মন্ত্রীনা অৱাবা ফোঙদোকখ্রে

ভেতেরান তেলুগু এক্তর শ্রী কাইকালা সত্যনারায়ন লৈখিদবদা প্রধান মন্ত্রী শ্রী নরেন্দ্র মোদীনা থম্মোয় শোক্না অৱাবা ফোঙদোকখ্রে। প্রধান মন্ত্রীনা ত্বিৎ তৌখি; “শক্নাইরবা ফিল্ম এক্তর শ্রী কাইকালা সত্যনারায়ন গারু লৈখিদবদা অৱাবা ফাওহল্লে। মহাক্কী শিংথানিংঙাই ওইরবা এক্তিং স্কিলশিং অমসুং তোঙান-তোঙানবা রোলশিংগীদমক চহি মতাং কয়াগী মীওইশিংনা মহাক পাম্নৈ। মহাক্কী ইমুং-মনুং অমসুং মহাকপু নুংশিজবশিংগী অৱাবদা ঐনা শরুক য়াজরি। ঔম শান্তি”।
তেক্সতাইল সেক্তর শৌগৎনবা রাজ্য অমসুং কেন্দ্রগী তেক্সশিং রিবেৎ তৌনবা স্কিম  মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তেক্সতাইল সেক্তর শৌগৎনবা রাজ্য অমসুং কেন্দ্রগী তেক্সশিং রিবেৎ তৌনবা স্কিম অয়াবা পীরে। মসিনা ফিরোলশিং মপান্দা থাদোকপা অমসুং মেদ-অপশিং জিরো রেতেদ ওইহন্নবা তোঙান-তোঙানবা থৌরাংশিং সরকারনা লৌখৎপা ঙমহনগনি। অকুপ্পশিং: । হৌজিক এপ্যরেল অমসুং মেদ-অপ কাংলুপ অসি রিবেৎ ওফ স্তেৎ লেভিজ (আর ও এস এল )গী মখাদা শৌগৎলি। অদুম ওইনমক মপানদা থাদোকপদা রাজ্য অমসুং কেন্দ্রগী তেক্সশিং মখা তানা লৌখিগনি। মন্ত্রীমন্দলগী ৱারেপ অসিনা ভারতকী তেক্সতাইল মপান্দা থাদোকপগী চাদা ৫৬ রোম ওইরিবা এপ্যরেল অমসুং মেদ-অপশিংগী রাজ্য অমসুং কেন্দ্রগী তেক্সশিং রিবেৎ তৌনবগী স্কিম অমা হৌদোক্নবা খন্নখিবনি। তেক্স/লেভিজশিং রিবেৎ তৌনবগী অয়াবা অসি নোতিফাইদ তৌরবা রেৎশিংদা আই তিনা লমজিংবা স্ক্রিপ সিস্তেম অমগী খুৎথাংদা পাংথোক্কনি। । কান্নবশিং: । পায়খৎনবা খন্নরিবা থবকশিং অসিনা তেক্সতাইল সেক্তর অসি চাংদম্নবা হেনগৎহনগনি হায়না থাজনরি। এপ্যরেল অমসুং মেদ-অপশিংগী রাজ্য অমসুং কেন্দ্রগী তেক্সশিং রিবেৎ তৌবা অসিনা মপান্দা থাদোকপা অসি তেক্স অমত্তা লৌদবা ওইহনগনি। মসিনা মপানদা থাদোকপগী কৈথেলদা ভারতনা চাংদম্নবদা শরুক য়াবা হেনগৎহনগনি অমসুং তেক্সতাইল অমসুং এপ্যরেল সেক্তর চাউখৎহনগনি। ।
ৱুমেন্স এসিয়া কপ লৌরকপদা ভারতকী নুপী ক্রিকিত তীমবু প্রধান মন্ত্রীনা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ৭শুবা ৱুমেন্স এসিয়া কপ লৌরকপগীদমক ভারতকী নুপী ক্রিকিত তীমবু থাগৎপা ফোঙদোকখ্রে। ইন্তর্নেস্নেল ক্রিকিত কাউন্সিলনা তৌরকপা ত্বিত অমগী পাউখুম পীরদুনা প্রধান মন্ত্রীনা হায়খি; “ঐখোয়গী নুপী ক্রিকিত তীমগী মখোয়গী থৌনা অমসুং হৈশিংবা মতৌগী ঐখোয়না চাউথোকচবা পোকই! ৱুমেন্স এসিয়া কপ লৌরকপগীদমক তীম অসিবু নুংঙাইবা ফোঙদোকচরি। মখোয়না শীংথানীংঙাই ওইবা স্কিল অমসুং তীমৱার্ক উৎখি। মখোয়গী তুংগী পুন্সিগীদমক শান্নরোয়শিংদা য়াইফ-মঙ্গোল পীজরি।”
প্রধানমন্ত্রীনা বিজয় দিবসকী থৌরমদা ১৯৭১গী লানফমদা লান্থেংনখিবা লান্মীশিংগী মফমদা কোক নোনখ্রে

প্রধানমন্ত্রী শ্রী নরেন্দ্র মোদীনা বিজয় দিবসকী থৌরমদা, ১৯৭১গী লানফমদা লান্থেংনখিবা লান্মীশিংগী মফমদা কোক নোনখ্রে। প্রধানমন্ত্রীনা হায়খি, “বিজয় দিবসকী থৌরম অসিদা ঐখোয়না, ১৯৭১গী লানফমদা লান্থেংনখিবা অমসুং ঐখোয়গী লৈবাকপু কনখিবা মখোয়গী হনবা নাইদ্রবা থৌনা অদুদা কোক নোঞ্জরি। ভারত মচা পুম্নমক্না মখোয়গী থৌনা অমসুং মরৈবাক নীংবা মতৌ অদুদা চাওথোকচরি।”
মন্ত্রীমন্দলনা (i)  ত্রেদমার্কশিংগী রেজিস্ত্রেসনগী থৌওংগীদমক্তা গুদস এন্দ সর্বিসেসকী ইন্তর্নেস্নেল ক্লাসিফিকেসন্দা নাইস য়ানা চেরোল (ii)  ত্রেদমার্কশিংগী ৱাহৈ লৈতেংনা থল্লবা এলিমেন্তশিংগী ইন্তর্নেস্নেল ক্লাসিফিকেসন অমা শেমগৎনবগীদমক ভিয়েনা য়ানা ৱারোল (iii)  ইন্দস্ত্রীয়েল দিজাইনশিংগীদমক ইন্তর্নেস্নেল ক্লাসিফিকেসন অমা লিংখৎনবগীদমক লোকার্নো য়ানা ৱারোলদা ভারতনা চংশিন্নবা হায়জরকপা অদু অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা (i) ত্রেদমার্কশিংগী রেজিস্ত্রেসনগী থৌওংগীদমক্তা গুদস এন্দ সর্বিসেসকী ইন্তর্নেস্নেল ক্লাসিফিকেসন্দা নাইস য়ানা চেরোল (ii) ত্রেদমার্কশিংগী ৱাহৈ লৈতেংনা থল্লবা এলিমেন্তশিংগী ইন্তর্নেস্নেল ক্লাসিফিকেসন অমা শেমগৎনবগীদমক ভিয়েনা য়ানা চেরোল (iii) ইন্দস্ত্রীয়েল দিজাইনশিংগীদমক ইন্তর্নেস্নেল ক্লাসিফিকেসন অমা লিংখৎনবগীদমক লোকার্নো য়ানা চেরোলদা ভারতনা চংশিন্নবা হায়জরকপা অদু অয়াবা পীখ্রে। নাইস, ভিয়েনা অমসুং লোকার্নো য়ানা চেরোলশিংদা চংশিনবনা মালেম পুম্বনা তুংইল্লিবা ক্লাসিফিকেসন শিস্তেমশিংগী পরিংদা ত্রেদমার্ক অমসুং দিজাইন এপ্লিকেসনশিংগী মুন্না থিজন্নবগীদমক্তা ক্লাসিফিকেসন সিস্তেমশিং চান্নহন্নবা ভারত্তা লৈরিবা ইন্তেলেকচুয়েল প্রোপর্তী ওফিসতা মতেং ওইরগনি। মসিনা ইন্তর্নেস্নেল ক্লাসিফিকেসন সিস্তেমশিংদা ভারতকী দিজাইনশিং, ৱাহৈ লৈতেংনা থল্লবা এলিমেন্তশিং অমদি পোৎ-চৈশিং মনুং চলহন্নবা তঞ্জা অমা পীরগনি।
পি.এম.না মীয়ামদা ইদ-উল-ফিতরগী য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ইদ-উল-ফিতরগী য়াইফরবা থৌরম অসিদা মীয়ামদা য়াইফ পাউজেল পীখ্রে। প্রধান মন্ত্রীনা ত্বীত তৌরকখি: “ইদ-উল-ফিতরগী য়াইফ পাউজেল পীজরি। মসিগী য়াইফরবা থৌরম অসিনা ঐখোয়গী খুনাই অসিদা অপুনবগী অমসুং ইচিল-ইনাও ওইবগী ৱাখল্লোন অসিবু অমুক্কসু হেন্না চেৎশিনহনবা ওইরসনু। মীপুম খুদিমকপু হকশেল ফনা অমসুং নুংঙাই-য়াইফনা লৈবা ওইরসনু।”
পন্দিত দীনদয়াল উপাধয় সেন্তিনরি সেলেব্রেসন অমসুং স্বামি বিবেকানন্দগী চিকাগো এদ্রেসকী চহি ১২৫ শুরকপা থৌরমদা ছাত্রশিংগী কোনভেন্সনদা প্রধানমন্ত্রীনা ৱা ঙাংখ্রে

পন্দিত দীনদয়াল উপাধয় সেন্তিনরি সেলেব্রেসন অমসুং স্বামি বিবেকানন্দগী চিকাগো এদ্রেসকী চহি ১২৫ শুরকপা থৌরমদা দিল্লিগী বিগ্যান ভবনদা ছাত্রশিংগী কোনভেন্সনদা ঙসি প্রধানমন্ত্রী শ্রী নরেন্দ্র মোদীনা ৱা ঙাংখ্রে । প্রধানমন্ত্রীনা হায়খি মদুদি চহি ১২৫ মমাংদা, মদুনা ইকুই কুইদ্রিঙৈদা ৯/১১ হায়না খংনখিবা নুমীৎ অসিমক্তদা, ৱাহৈ খরগা লোইননা, ভারত্তগী নহা ওইরিবা অমনা মালেমবু খুদুম চনখি অমসুং অমগী শক্তি অদু উৎখি । ১৮৯৩গী ৯/১১ অদু নুংশিবা, হারমোনি অমসুং মচিল মনাও ওইবগী মতাংদা ওইখি হায়না মহাক্না মখা তাখি । ঐখোয়গী সোসাইতিদা চংলক্লিবা অদুগুম্বা সমাজকী ফৎতবশিংগী মায়োক্তা স্বামি বিবেকানন্দনা মহাক্কী খোংজেল থোক্না লাওখি হায়না প্রধানমন্ত্রীনা হায়খি । রিচুয়েল খক্তনা ইন্দিভিজুয়েল অমবু দিভাইনিতীদা শম্নহনবা ঙমলোই; মহাক্না হায়খি মদুদি ‘জন সেবা’ অসি ‘প্রভু সেবানি’ হায়না স্বামি বিবেকানন্দানা হায়বিখিবা অদু মহাক্না নৌহৌনা নিংশিংখি । স্বামি বিবেকানন্দনা ধর্মগী পাওতাক্তা থাজবা থমখিদে হায়না প্রধানমন্ত্রীনা হায়খি । রামকৃষ্ণ মিসনগী খুথাংদা ইন্সতিট্যুস্নেল ফরেমৱার্ক অমগীদমক মহাক্কী আইদিয়াশিং অমসুং আইদিলিজমনা লম্বী শেমখি হায়না মহাক্না মখা তাখি । ভারতপু লু নান্না থম্নবা চোকথবা নাইদনা থবক তৌখিবা প্রজাশিং অদুবু প্রধানমন্ত্রীনা অখন্ননা পনখি, মখোয় অদু বন্দে মাতরমগী স্প্রিতপু পুক্নিংদা হাঞ্জিনখিবা মীওইশিং অদুনি হায়বদু নোত তৌখি । ছাত্রগী সংস্থানশিংনা য়ুনিবর্সিতিগী মীখলগীদমক কেম্পেন তৌবা মতমদা লু নানবদা অখন্নবা মীৎয়েং থমগদবনি হায়না প্রধানমন্ত্রীনা হায়খি । মহাক্না হায়খি মদুদি নুপীশিংবু ইকায় খুম্নবা মীওইশিং অদু খক্তনা স্বামি বিবেকানন্দগী এদ্রেসকী অহৌবা ৱাহৈ পরেং “ব্রদর্স এণ্ড সিস্তর্স ওফ অমেরিকা”গী মগুন খংবা ঙমগনি । স্বামি বিবেকানন্দ অমসুং জমসেতজী তাতাগী মরক্তা লৈবা কোরেসপোন্দেন্স অদুনা ভারতকী সেল্ফ-রিলাইন্সকী মায়কৈদা স্বমিজীগী মরি অদু উৎকনি হায়না প্রধানমন্ত্রীনা হায়খি । নোলেজ অমসুং স্কিল অনিমক মরু ওই হায়না প্রধানমন্ত্রীনা মখা তাখি । প্রধানমন্ত্রীনা হায়খি মদুদি মীয়াম্না হৌজিক হায়নরি মদুদি ২১শুবা চহিচা অসি এসিয়াগী সেনচুরিনি । অদুবু মতম কয়াগী মমাংদা স্বামি বিবেকানন্দনা ‘ৱান এসিয়া’গী কনসেপ্ত অদু পিরম্লে অমসুং পৃথিবীগী প্রোব্লেমশিংগী সোলুসন অদু এসিয়াদগী ফংগনি হায়না হায়বিরম্মী । ক্রিয়েতিবিতী অমসুং ইনোভেসনগীদমক য়ুনিবর্সিতীদগী হেন্না ফবা মফম অমা লৈতে হায়না প্রধানমন্ত্রীনা হায়খি, “এক ভারত, শ্রেস্থ ভারত” কী স্প্রিত অদু মপাঙ্গল কনখৎহন্নবা মশিং য়াম্লবা স্তেতশিংগী কলচর অমসুং লেঙ্গুয়েজ সেলেব্রেত তৌনবা কেম্পসশিংনা নুমীৎশিং ওর্গনাইজ তৌগদবনি হায়না মকা তাখি । ভারত অসি অহোংবা লাক্লে, মালেমদা ভারতকী থাক ৱাংখৎলক্লে অমসুং মসি জন সক্তিনা ওইহনবনি হায়না প্রধানমন্ত্রীনা হায়খি । মহাক্না ছাত্রগী কমুনিতীদা কন্না হায়খি “ফোলো দি রুলস, এণ্ড ইন্দিয়া ৱিল রুল” ।
ঐখোয়গী ভারত-বাংলাদেশকী মরুপ ওইবগী মরীনা চহি ৫০ শুরকপদা ঐখোয়না অমত্তা ওইনা নীংশিংলি অমসুং পালন তৌরি: পি.এম.

প্রধান মন্ত্রী, শ্রী নরেন্দ্র মোদীনা ঐখোয়গী ভারত-বাংলাদেশকী মরুপ ওইবগী মরীনা চহি ৫০ শুরকপদা ঐখোয়না অমত্তা ওইনা নীংশিংলি অমসুং পালন তৌরি হায়না ফোঙদোকখ্রে। ত্বিত অমদা প্রধান মন্ত্রীনা হায়খি; “ঙসি ভারত অমসুং বাংলাদেশনা মৈত্রি দিবস পাঙথোক্লি। ঐখোয়গী ভারত-বাংলাদেশকী মরুপ ওইবগী মরীনা চহি ৫০ শুরকপদা ঐখোয়না অমত্তা ওইনা নীংশিংলি অমসুং পালন তৌরি। ঐহাক্না ঐখোয়গী মরী অসি হেন্না ফগৎনবা অমসুং চেৎশিনহন্নবা ঐচ.ই. পি.এম. শেখ হসিনাগা লোয়ননা থবক তৌমিন্ননবা আশা তৌরি।”
প্রধান মন্ত্রী নরেন্দ্র মোদীনা বিল গেৎসকা উনখ্রে

মহাক্কী নুমিৎ হুমনিগী ভারত খোঙচৎতা ঙসি বিল এন্দ মেলিন্দা গেৎস ফাউন্দেসনগী কো-চেয়রমেন বিল গেৎসনা প্রধান মন্ত্রী শ্রী নরেন্দ্র মোদী উনখ্রে। হৌখিবা সেপ্তেম্বরদা ন্যু য়োর্কতা য়ুনাইতেদ নেসন্স জেনেরেল এসেম্বলীদা মখোয় অনি উনখিবনি। হকশেল, মচি ওইবা চীঞ্জাক, সেনিতেসন অমসুং লৌউ-শিংউগী লমদা ভারতনা স্তেনেবল দিবেলপমেন্ত গোল ফংনবা হোৎনবদা মহাক্কী ফাউন্দেসন্না পাংবা য়াবা মতেং পাংগনি হায়না বিল গেৎসনা থাজবা ফোংদোকখি। প্রধান মন্ত্রীনা মচি ওইবা চীঞ্জাক অসি মরুওইনা লৌবা অমসুং মসিগীদমক নেস্নেল ন্যুত্রিসন মিসন পায়খৎপগীদমক মহাক্না প্রধান মন্ত্রীবু থাগৎখি। লায়রবশিং অমসুং তোল্লবশিংগী ফিবম ফগৎহন্নবা মরুওইনা লৌউ-শিংউগী পোৎথোক হেনগৎহন্নবা অনৌবা ৱাখল্লোনশিং মহাক্না পুথোকখি। ফাউন্দেসন্না পায়খৎলিবা থবকশিং প্রধান মন্ত্রীনা থাগৎখি অমসুং দেতা অমসুং খুদম-চাংদমদা য়ুমফম ওইবা মতেংশিংনা হকশেল, ন্যুত্রিসন, লৌউ-শিংউ অমসুং মৈখু চেন্দবা ইনর্জীগী লমদা মতেং পাংবা হেনগৎহনগনি হায়না প্রধান মন্ত্রীনা ফোংদোকখি।
পি.এম.না মোরবীদা ফকলাং নীংখাইরকপনা মরম ওইদুনা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা গুজরাতকী মোরবীদা ফকলাং নীংখাইরকপনা মরম ওইদুনা লৈখিদ্রবশিংদা অৱাবা ফোঙদোকখ্রে। শ্রী মোদীনা গুজরাতকী মোরবীদা ফকলাং নীংখাইরকপদগী অৱাবা নংখ্রবা মীওইশিংদা প্রাইম মিনিস্তর্স নেস্নেল রিলিফ ফন্দ (পি.এম.এন.আর.এফ.)তগী এক্স-গ্রেসিয়া পীনবা লাউথোকখ্রে। প্রধান মন্ত্রীগী লোইশঙনা ত্বিত তৌখি; “ফকলাং নীংখাইরকপনা মরম ওইরগা থোকখিবা মোরবীগী খুদোংথিরবা থৌদোক অসি থমোয় শোক্নীংঙাই ওই। অৱাবা তারবা পুংফম অসিদা ঐহাক্না লৈখ্রবা মীওইশিংগী ইমুং-মনুংগী অৱাবদা শরুক য়াজরি। অশোক-অপন নংখ্রবা মীওইশিং অথুবদা ফগৎলকপা ওইরসনু। লোকেল ওথোরিতীশিংনা অৱাবা নংলবশিং অঙম্বা মতেং পুম্নমক পীরি।” “মোরবীদা থোকখিবা খুদোংথিবা থৌদোক অসিদা লৈখিদ্রবা মীওইশিং অসিগী ইমুং-মনুংগী মীওইদা পি.এম.এন.আর.এফ.তগী লুপা লাখ ২ পীরগনি। অশোকপশিংদা লুপা ৫০,০০০ পীরগনি: পি.এম.”
প্রধা মন্ত্রীনা হান্নগী প্রধান মন্ত্রী শ্রীমতি ইন্দিরা গান্ধীবু মহাক্কী মপোক কুমওন্দা ইকায় খুম্নবা উৎখ্রে

প্রধা মন্ত্রী শ্রী নরেন্দ্র মোদীনা হান্নগী প্রধান মন্ত্রী শ্রীমতি ইন্দিরা গান্ধী জীবু মহাক্কী মপোক কুমওন্দা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি; “ঐহাক্না হান্নগী প্রধান মন্ত্রী শ্রীমতি ইন্দিরা গান্ধী জীবু মহাক্কী মপোক কুমওন্দা ঐহাক্কী ওইবা ইকায় খুম্নবা উৎচরি।”
পি.এম.না রাজস্থানগী সীকরদা লৈবা খাতু শ্যামজী মন্দির কমপ্লেক্সতা মীয়াম খংচেন চেনশিন্নবদা নেৎশিন্নবদগী লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রাজস্থানগী সীকর লৈবা খাতু শ্যামজী মন্দির কমপ্লেক্সতা মীয়াম খংচেন চেনশিন্নবদা নেৎশিন্নবদগী লৈখিদ্রবশিংদা অৱাবা ফোঙদোকখ্রে। প্রধান মন্ত্রীনা ত্বিত তৌখি; “রাজস্থানগী সীকরদা লৈবা খাতু শ্যামজী মন্দির কমপ্লেক্সতা মীয়াম খংচেন চেনশিন্নবদা নেৎশিন্নবনা মরম ওইদুনা মীওই কয়া লৈখিদবদা নুংঙাইতবা পোকই। অৱাবা তারবা ইমুংগী অৱাবদা শরুক য়াজরি। অশোক-অপন নংখ্রবশিং অথুবদা ফগৎলক্নবা ঐহাক্না থৌনিজরি।”
প্রধান মন্ত্রীনা রবিদাস জয়ন্তীদা দিল্লীদা লৈবা শ্রী গুরু রবিদাস বিশ্রম ধামদা চৎখ্রে

প্রধান মন্ত্রী, শ্রী নরেন্দ্র মোদীনা রবিদাস জয়ন্তীদা দিল্লীদা লৈবা শ্রী গুরু রবিদাস বিশ্রম ধামদা চৎখ্রে অমসুং রবিদাস জয়ন্তীগী থৌরম অসিদা মহাক্কী মফমদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “রবিদাস জয়ন্তীগী শেংলবা থৌরম অসিদা ঐহাক্না ঙসি দিল্লীগী শ্রী গুরু রবিদাস বিশ্রম ধামদা চত্তুনা খুরুমজরুরে। লৈবাক মীয়াম পুম্ববু রবিদাস জয়ন্তীগী থৌরমগীদমক্তা য়াইফ পাউজেল পীজরি”। “মসিগী সন্ত রবিদাসজীগী শেংলবা মফম অসিনা মীওই খুদিংদা ইথিল পীগনি। ঐহাক্না এম.পি. অমা ওইনা মফমসিগী চাউখৎ-থৌরাংগী থৌওংশিং মপুং ফানা পাংথোকপগী খুদোংচাবা ফংজবসিদা লাইবক ফবনি হায়না খঞ্জৈ”। “দিল্লীগী শ্রী গুরু রবিদাস বিশ্রম ধামদা অখন্নবা পুঙজা খরা লেঞ্জরি”।
প্রধান মন্ত্রীনা হাউস অনিমক্তা কন্সতিত্যুসন (১২৭শুবা এমেন্দমেন্ত) বিল, ২০২১ পাস তৌখিবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা হাউস অনিমক্তা কন্সতিত্যুসন (১২৭শুবা এমেন্দমেন্ত) বিল, ২০২১ পাস তৌখিবা অসি লৈবাক অসিগী মশক থোকপা মিকুপ অমনি হায়খ্রে। ত্বীত অমদা মহাক্না হায়খি: “হাউস অনিগী কন্সতিত্যুসন (১২৭শুবা এমেন্দমেন্ত)বিল, ২০২১ পাস তৌখিবা অসি লৈবাক অসিগী মশক থোকপা মিকুপ অমনি। বিল অসিনা মখা তানা সমাজদা শক্তি পীরগনি। হায়রিবা অসি ঐখোয়গী সরকারনা তোল্ল-তারবা সেক্সন্দা ইকাই খুম্নবা, খুদোংচাবা পীবা অমসুং অচুম্বা ৱায়েল শোইদনা ফংহন্নবা হায়দোকখিবা ৱাহৈগী মহৈ অমসুনি”।